สุดยอด9หุ้น ‘mai star’5ปีกำไรปันผลดี
9 หุ้นถูกจัดชั้นใน &#8220;mai star&#8221; กำไรสุทธิโตสูง ผลตอบแทนเยี่ยม
18 ก.ย. 2555

9 หุ้นถูกจัดชั้นใน “mai star” กำไรสุทธิโตสูง ผลตอบแทนเยี่ยม 
ตลาดหลักทรัพย์ เอ็ม เอ ไอ ได้เปิดเผยรายชื่อ 9 บริษัท ที่มีผลการดำเนินงานโดดเด่น หรือ mai star ซึ่งพิจารณาจากผลประกอบการในช่วง 5 ปีที่ผ่านมา ระหว่างปี 2550–2554 โดยมีกำไรสุทธิต่อเนื่องทุกปี กระแสเงินสดจากดำเนินงานเป็นบวก ปันผลต่อเนื่องตลอด 5 ปี ที่มีการศึกษาข้อมูล 
บริษัทดังกล่าวประกอบด้วย บริษัท บิซิเนส ออนไลน์ (BOL) บริษัท โกลด์ไฟน์ แมนูแฟคเจอเรอส์ (GFM) บริษัท อินเตอร์ลิ้งค์ คอมมิวนิเคชั่น (ILINK) บริษัท มาสเตอร์ แอด (MACO) บริษัท เชอร์วู้ด เคมิคอล (SWC) บริษัท โรงพยาบาลไทยนครินทร์ (TNH) บริษัท พลาสติกและหีบห่อ (TPAC) บริษัท ยูบิส (เอเชีย) หรือ UBIS และบริษัท ยูนิมิต เอนจิเนียริ่ง (UEC) 
ทั้งนี้ บจ.ทั้ง 9 แห่ง มีการดำเนินงานดีกว่าภาพรวมของตลาด เอ็ม เอ ไอ ณ สิ้นไตรมาส 2 นี้ มีกำไรสุทธิรวมกัน 269 ล้านบาท คิดเป็น 20% ของกำไรสุทธิรวมของ บจ.ในเอ็ม เอ ไอ และเพิ่มขึ้น 10.2% จากงวดเดียวกันของปีก่อน โดยมีอัตราผลตอบแทนจากเงินปันผลระหว่าง 2.887.19% สูงกว่าค่าเฉลี่ยของเอ็ม เอ ไอ อยู่ที่ 2.27%
จุดเด่นของ บจ.เหล่านี้ คือ เป็นผู้นำตลาด มีความชำนาญพิเศษเฉพาะสาขา และส่วนใหญ่อยู่ในธุรกิจที่มีการเติบโต หรืออยู่ในธุรกิจที่สอดคล้องกับการสนับสนุนจากนโยบายภาครัฐ 
หากสร้างพอร์ตลงทุนในกลุ่มนี้ จะให้ผลตอบแทน 74% สูงกว่า เอ็มเอ ไอ ที่ 57% และ SET ที่ 70%